CELEX: C2006/048/10
Language: lv
Date: 2006-02-25 00:00:00
Title: Tiesas spriedums (pirmā palāta)  2005. gada 15. decembrī  apvienotajās lietās C-151/04 un C-152/04 ( Tribunal de police de Neufchâteau  lūgums sniegt prejudiciālu nolēmumu) kriminālprocesa tiesvedībās pret  Claude Nadin ,  Nadin-Lux SA  un  Jean-Pascal Durré  (Personu brīva pārvietošanās un pakalpojumu brīva sniegšana —  Darba ņēmēja  jēdziens — Pakļautības saiknes nosacījums — Transportlīdzeklis — Nodošana darba ņēmēja lietošanai no darba devēja puses — Transportlīdzeklis, kas reģistrēts ārvalstī — Darba devējs, kas reģistrēts citā dalībvalstī — Transportlīdzekļa reģistrācija un aplikšana ar nodokļiem)

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/5
            
         
      TIESAS SPRIEDUMS
   
   (pirmā palāta)
   2005. gada 15. decembrī
   apvienotajās lietās C-151/04 un C-152/04 (Tribunal de police de Neufchâteau lūgums sniegt prejudiciālu nolēmumu) kriminālprocesa tiesvedībās pret Claude Nadin, Nadin-Lux SA un Jean-Pascal Durré
       (1)
   
   (Personu brīva pārvietošanās un pakalpojumu brīva sniegšana - “Darba ņēmēja” jēdziens - Pakļautības saiknes nosacījums - Transportlīdzeklis - Nodošana darba ņēmēja lietošanai no darba devēja puses - Transportlīdzeklis, kas reģistrēts ārvalstī - Darba devējs, kas reģistrēts citā dalībvalstī - Transportlīdzekļa reģistrācija un aplikšana ar nodokļiem)
   (2006/C 48/10)
   tiesvedības valoda — franču
   Apvienotajās lietās C-151/04 un C-152/04 par lūgumu sniegt prejudiciālu nolēmumu atbilstoši EKL 234. pantam, ko Tribunal de police de Neufchâteau (Beļģija) iesniedza ar lēmumu, kas pieņemts 2004. gada 16. janvārī un kas Tiesā reģistrēts 2004. gada 25. martā, kriminālprocesa tiesvedībās pret Claude Nadin, Nadin-Lux SA (C-151/04) un Jean-Pascal Durré (C-152/04), Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši K. Šīmans [K. Schiemann], N. Kolnerika [N. Colneric] (referente), H. N. Kunja Rodrigess [J. N. Cunha Rodrigues] un E. Levits, ģenerāladvokāts F. Dž. Džeikobss [F. G. Jacobs], K. Štranca [K. Sztranc], administratore, 2005. gada 15. decembrī ir pasludinājusi spriedumu, kura rezolutīvā daļa ir šāda:
   EKL 43. pants neļauj pieņemt tādus valsts tiesību aktus vienā dalībvalstī, kādi ir pamata prāvās, ar ko pašnodarbinātai personai, kuras dzīvesvieta ir šajā dalībvalstī, tiek uzlikts pienākums tajā reģistrēt transportlīdzekli, kas pieder sabiedrībai, kas ir tās darba devēja, un ko šī sabiedrība, kuras juridiskā adrese ir citā dalībvalstī, ir nodevusi tās lietošanā, ja sabiedrības transportlīdzeklis nav nedz paredzēts pastāvīgai lietošanai pirmajā dalībvalstī, nedz arī faktiski tiek lietots šādā veidā.
   
      (1)  OV C 106, 30.04.2004.